nb hu da de nl da da da da da de en en fr da da en en tr ceb pt en da da en da da da en en ceb da da da fr de sv da en en da da af en sv da da ro da nb hu da de nl da da da da da de en en fr da da en en tr ceb pt en da da en da da da nb da da en it en ru en da da da da da da da en nb da da az sl sv es es en en da da en nb da da da da ro da da da ro en da da da da da da en da en da de nb de da da da nb da da sv da en en nb da pl en nl en en de pl da da da da en da da da en en nl en da ceb en da da sv fr da sv da da en en en en da en da da da en da en en
Kommer Sigmund i helvede? | KLF, Kirke & Medier
KLFs ønskeliste til ny medieaftale
Velkommen! Log ind på din konto
Forgot your password? Get help
En adgangskode vil blive sendt til din email.
Forside Nyheder Kommer Sigmund i helvede?
I to programmer af en halv times varighed stiller DR3 det måske største spørgsmål, man kan stille som menneske. Spørgsmålet om frelse eller fortabelse. Et spørgsmål, som det i sidste ende ikke er op til os selv at svare på, men bør overlades til Gud.
Titlen fangede min interesse i et Facebook-opslag, og efter at have set begge udsendelser sidder jeg tilbage med en følelse af stor frustration: Hvad var det, jeg var vidne til her? Hvad er formålet med at producere disse udsendelser? Hvad vil DR3 fortælle danskerne via disse udsendelser? Tager DR3 faktisk stilling til det spørgsmål, som de stiller i titlen?
Jeg har stor respekt for, at Sigmund har behov for at finde sin identitet og derfor flytter til storbyen. Ethvert menneske bør have frihed til at definere sig som person i alle aspekter. Men jeg oplever, at programmet har en klar præmis, som det på forhånd har besluttet sig for skal være bestemmende for alt, hvad vi præsenteres for. Og det bryder jeg mig ikke om. Jeg vil gerne nævne to konkrete situationer, som begge er fra anden del af serien.
Den første situation er mødet mellem Sigmund og hans forældre hjemme i barndomshjemmet i Sørvad. Det er tydeligt, at familien har haft det svært med at få italesat sønnens seksualitet, hvilket mange familier nok ville have. Sex er ikke et let emne at sætte på dagsordenen ved kakkelbordene rundt om i de danske hjem. Kameraet er med, mens Sigmund og forældrene taler ud om det svigt, som sønnen oplever at have været udsat for. Den manglende anerkendelse for, at han er den, han er. Forældrene forklarer ham, at de elsker ham præcist, som han er, og sådan tænker jeg også, at alle gode forældre har det. Han er deres søn. Punktum. Men i den efterfølgende snak om hans homoseksualitet sker der noget, som jeg ikke bryder mig om. Kameraets tilstedeværelse skaber ikke det fortrolige rum, hvor der er plads til nuancer. Der bliver kameraets tilstedeværelse faktisk det allerstørste problem: Forældrene er fanget i en situation, hvor de ikke kan sige andet end det, som mange vil opfatte som det politisk korrekte. Og det er ikke den samtale, de som familie skulle have haft. Uden nuancer er der ikke plads til at sætte ord på de inderste følelser. Tvivlen. Uroen. Modsætningerne mellem det liv, som forældre og søn lever. Jeg håber, at de finder anledning til at få talt ud på et andet tidspunkt, og jeg håber, at de fortsat vil have den gode dialog, som de viser vilje til i udsendelsen. Situationen bragte ikke nogen forløsning og øgede måske endda afstanden mellem Sigmund og hans forældre. En afstand, som nu er blevet udpenslet for alle DR3-seere. Det var et forsøg, som ikke burde være bragt…
Den anden situation er Sigmunds besøg i en kirke i København. Her møder han en præst, som bakker ham op i hans måde at leve livet på. Han tager ansvar for, at han med Guds accept kan anerkende Sigmund for det liv, han lever og skyder bogstaveligt skylden over på de mennesker, som ikke kan acceptere Sigmunds måde at leve på. Igen er problemet, at nuancerne forsvinder. Vi har en meget alsidig folkekirke i Danmark, og den rummer derfor også mange vidt forskellige holdninger – også til spørgsmålet om homoseksualitet. Præsten i udsendelsen repræsenterer folkekirken men ikke folkekirkens bredde. Det havde klædt programmet, hvis man havde kradset lidt mere i folkekirken i stedet for at få et simpelt svar på programmets spørgsmål. Der er ingen tvivl om, at havde man spurgt ti eller bare tre forskellige præster om samme spørgsmål, som Sigmund stiller her, så ville han have fået helt forskellige svar.
Jeg sidder tilbage med følelsen af, at der til en vis grad blev begået et overgreb på kristendommen. DR3 besluttede sig for at være den teologiske dommer i et spørgsmål af afgørende betydning og præsentere os seere for resultatet. Nuancerne forsvandt. Tvivlen blev der ikke plads til.
Når det gælder spørgsmålet om liv eller død – frelse eller fortabelse – så bør DR skabe rum for, at seeren selv kan tage stilling. Man bør ikke stille et så afgørende spørgsmål og selv på forhånd have defineret svaret. Og man bør give plads til nuancer. Det gør DR3 ikke i ’Kommer Sigmund i helvede?’
2. afsnit af ‘Kommer Sigmund i helvede?’ vises i aften kl. 22.00 på DR3. 1. afsnit kan ses på DR TV.
Replik fra DR 3:
DR3 serien med titlen ”Kommer Sigmund i Helvede?” forsøger at give et personligt indblik i Sigmunds tankehvirvel, hvor det faktisk forholder sig sådan, at Sigmund frygter om hans identitet og homoseksualitet betyder, at han kommer i helvede. Det synes vi, er en spændende historie, da mange kender Sigmund fra X-Factor som en udadvendt og selvsikker person og netop derfor står hans tvivl om, hvorvidt han er god nok, i stærk kontrast til den gængse opfattelse af ham. Programmerne forsøger hverken at forholde sig til folkekirken eller til homoseksuel identitet generelt, men til Sigmunds egen lyst til at udvikle sig som menneske og slippe af med sin skam. For Sigmund indebærer det blandt andet, at han tager en ærlig snak med sine forældre og efterfølgende har en samtale med en sognepræst, der har et andet syn på homoseksualitet end det Sigmund er vokset op med i Vestjylland. Vi synes, det er meget modigt af alle de medvirkende, at tage sådan nogle personlige samtaler for rullende kameraer, og vi er meget glade for, at Sigmund og hans forældre også er glade for programmerne. Der er ikke kommet afstand mellem Sigmund og hans forældre – tværtimod. Man ville uden tvivl kunne lave mange andre spændende programmer om eksistens, tro og forskellene på unge og ældres syn på homoseksualitet, men i denne serie var det Sigmunds personlige historie, vi ønskede at fortælle.
Stine Preem, redaktør, DR 1 & DR 3
Tidligere artikelSådan dækker DR sporten fremover
Næste artikelHerrens Veje endte ved en korsvej
RELATEREDE ARTIKLERMERE FRA FORFATTEREN
Regeringens medieudspil tager fat i mange relevante udfordringer, men mangler at svare på ét vigtigt spørgsmål
Da fodbold blev uendeligt meningsløst – og etikken tog over
Derfor gider jeg ikke debatter på de sociale medier
EFTERLAD ET SVAR Annullér svar
Vil du modtage vores nyhedsbrev?
Skriv dit navn her
Du har ikke skrevet en gyldig kommentar
Skriv din emailadresse her
Save my name, email, and website in this browser for te next time I comment.
Ved at bruge denne formular accepterer du opbevaring og håndtering af dine data på dette website. *
En public service-kontrakt uden kristendom er risikabel
Stefan Vase - 21. september 2022 0
DR vildleder befolkningen i debatten om arbejdsmiljø og kvindelige præster
Har du hørt sommerserien om krig og kriser?
Derfor står morgenandagten så stærkt
Hvorfor kaster Politiken skidt på en dokumentar om en kirke?
KLF giver Buketten til Borgen og Adam Price
Gudstjeneste i radio - Kirker.dk til Faste programmer om tro
Inge Lise Nielsen til Modstand mod DRs sproglige deroute spreder sig
Stefan Ingerslev til DR vil reformere trosstoffet på radio og tv
Kirsten Jørgensen til DR må fjerne Onkel Reje fra sendefladen
KLF, Kirke & Medier hædrer Silja Okking - medier i relation til DR klapper i om Onkel Reje
Tlf. 86 62 74 66 (tirsdag - torsdag 10-14)
En public service-kontrakt uden kristendom er risikabel
Fra teknologibegejstret til teknologiskeptisk
DR vildleder befolkningen i debatten om arbejdsmiljø og kvindelige præster
Har du hørt sommerserien om krig og kriser?
Faste programmer om tro
© 2022 KLF, Kirke & Medier - Leveret af lynglund.dk
Dette website bruger funktionelle cookier og eksterne scripts til at forbedre din oplevelse.
Dette website bruger funktionelle cookier og eksterne scripts til at forbedre din oplevelse. Hvilke cookier og scripts der bruges, og hvordan de påvirker dit besøg, er angivet til venstre. Du kan til enhver tid ændre dine indstillinger. Dine valg vil ikke påvirke dit besøg.
NOTE: Disse indstillinger gælder kun for den browser og enhed, du bruger i øjeblikket.
Vi benytter Google analytics for at indsamle data til at forbedre brugeroplevelsen på hjemmesiden.
Powered by Cookie Information